“กัญจนารัศม์ วงศ์พันธุ์” เดินหน้าเก็บ “AQUA” ถือเกิน 10%  มูลค่า 360 ลบ.  
“กัญจนารัศม์ วงศ์พันธุ์” นักลงทุนมือทอง เดินหน้าเก็บหุ้น “AQUA” ต่อเนื่อง ปัจจุบันถือครองหุ้นเกิน 10% คิดเป็นมูลค่ากว่า 360 ลบ. มั่นใจบริษัทที่มีวิสัยทัศน์และพื้นฐานแข็งแกร่ง
“กัญจนารัศม์ วงศ์พันธุ์” นักลงทุนมือทอง เดินหน้าเก็บหุ้น “AQUA” ต่อเนื่อง ปัจจุบันถือครองหุ้นเกิน 10% คิดเป็นมูลค่ากว่า 360 ลบ.
22 ก.พ. 2565

บริษัท อควา คอร์เปอเรชั่น จำกัด (มหาชน) หรือ AQUA กล่าวว่าการเข้าซื้อหุ้นของนางสาว กัญจนารัศม์ วงศ์พันธุ์ ที่รายงานต่อสำนักงานคณะกรรมการกำกับหลักทรัพย์และตลาดหลักทรัพย์ เมื่อวันที่ 21 กุมภาพันธ์ 2565 โดยนักลงทุนรายดังกล่าวได้เข้าซื้อหุ้นสามัญเพิ่มจำนวน 5,800,000 หุ้น หรือ 0.0980% ราคาสูงสุดที่ได้มา 0.78 บาทต่อหุ้น จากเดิมที่ถืออยู่ 590,253,000 หุ้น หรือ 9.9832% จึงส่งผลให้ปัจจุบันมีสัดส่วนการถือครองหุ้นอยู่ที่จำนวน 596,053,000 หุ้น หรือ 10.0813% คิดเป็นมูลค่ารวมในพอร์ตกว่า 360 ล้านบาท
โดยนางสาว กัญจนารัศม์ วงศ์พันธุ์ กล่าวว่า “สนใจและติดตามหุ้นของ AQUA มาโดยตลอดเพราะมองว่าในภาพรวม AQUA เป็นบริษัทที่มีวิสัยทัศน์และพื้นฐานแข็งแกร่ง ตลอดจนมีทิศทางการเติบโตอย่างต่อเนื่องและชัดเจน เห็นได้จากการลงทุนในธุรกิจอสังหาริมทรัพย์ให้เช่า(คลังสินค้าให้เช่า) ธุรกิจพลังงาน และธุรกิจสื่อโฆษณานอกบ้านที่เมื่อช่วงที่ยังดำเนินการสามารถสร้างรายได้อย่างโดดเด่นในตลาดสื่อนอกบ้าน และสามารถสร้างกำไรจากการขายเงินลงทุนธุรกิจสื่อฯได้อย่างชาญฉลาด ฉะนั้นจึงเชื่อมั่นว่า AQUA เป็นบริษัทที่มีแผนการลงทุน-การบริหารจัดการที่เฉียบคม น่าจับตามอง ธุรกิจด้านใหม่ๆ ที่บริษัทแจ้งว่ากำลังศึกษาอยู่จะสร้างผลตอบแทนที่ดีให้กับการลงทุนได้อย่างแน่นอน
ทั้งนี้หลังจาก AQUA ได้จำหน่ายหุ้นในธุรกิจป้ายโฆษณานอกบ้าน (out of home) ให้แก่ PLANB หรือ บริษัท แพลน บี มีเดีย จำกัด (มหาชน) ด้วยมูลค่ากว่า 2.9 พันล้านบาท ส่งผลให้ปัจจุบันบริษัทฯมีสภาพคล่องทางการเงินสูง และพร้อมต่อยอดการลงทุนใหม่ ในกลุ่มธุรกิจที่กำลังได้รับอิทธิพลจากพฤติกรรมการใช้ชีวิตที่เปลี่ยนแปลงของคนในประเทศ  ทั้งนี้นาย ฉาย บุนนาค (รักษาการกรรมการผู้จัดการใหญ่) ระบุว่า “AQUA พร้อมจะเปิดตัว Core business ใหม่ของทั้งเครือฯในเดือน มีนาคม 2565 นี้